SIUNTOS  (Suomija) 

(Vykdymo laikas – 1 sek. Pentium 200 Mhz) 

Per duotą laiką reikia pergabenti kiek galima daugiau siuntų. Vežiojama dviem transporto priemonėmis: mikroautobusu ir sunkvežimiu. 
Siuntos yra dviejų rūšių – mažos ir didelės. Maža siunta gali būti vežama mikroautobusu arba sunkvežimiu, didelė – tik sunkvežimiu. Kiekvienai siuntai žinoma, kiek laiko užima jos pristatymas; tai vadinsime siuntos gabenimo trukme. Viena transporto priemonė vienu metu gali gabenti tik vieną siuntą. 
Taip pat žinomas laiko limitas, per kurį turėtume pergabenti kiek galima daugiau siuntų. Mums nerūpi, kas darosi pasibaigus laiko limitui. 
Taigi siuntos gabenamos šitaip: 
•	tam tikras kiekis mažų siuntų bus pristatomas mikroautobusu, bendra jų gabenimo trukmė neturi viršyti duoto laiko limito;
•	tam tikras kiekis mažų ir didelių siuntų bus pristatomas sunkvežimiu, bendra jų gabenimo trukmė neturi viršyti duoto laiko limito . 
Užduotis: reikia nustatyti, kokį didžiausią kiekį siuntų galima pergabenti aprašytuoju būdu. 
Pradiniai duomenys 
Pradiniai duomenys pateikti byloje DELIVERY.IN. 
Pirmoje eilutėje įrašytas vienas sveikasis skaičius T (1T1000) – laiko limitas. 
Antroje eilutėje įrašytas vienas sveikasis skaičius N (1N500) – mažų siuntų kiekis. 
Kiekvienoje eilutėje pradedant 3-ia ir baigiant (N+2)-a įrašyta po vieną sveikąjį skaičių iš intervalo nuo 1 iki 1000 (imtinai). Tai yra mažų siuntų gabenimo trukmės. Trukmės išdėstytos nemažėjančia tvarka. 
(N+3)-oje eilutėje įrašytas vienas sveikasis skaičius M (1M500) – didelių siuntų kiekis. 
Kiekvienoje eilutėje pradedant (N+4)-a ir baigiant (N+M+3)-ia įrašyta po vieną sveikąjį skaičių iš intervalo nuo 1 iki 1000 (imtinai). Tai didelių siuntų gabenimo trukmės. Jos taip pat išdėstytos nemažėjančia tvarka.
Rezultatas 
Rezultatų bylos DELIVERY.OUT vienintelėje eilutėje turi būti įrašytas vienas sveikasis skaičius – didžiausias kiekis siuntų, kurias galima pergabenti per duotą laiko limitą. 
Pavyzdys
Pradiniai duomenys (byla DELIVERY.IN)		Rezultatas (byla DELIVERY.OUT)
10						8
8
2
2
2

2
2
4
4
4
4
3
3
6
6

Čia laiko limitas lygus 10 laiko vienetų. Yra 8 mažos siuntos: penkių gabenimo trukmės lygios 2 laiko vienetams, likusių trijų – 4 laiko vienetams. Yra 4 didelės siuntos: dviejų iš jų gabenimo trukmės lygios trims, kitų dviejų – šešiems laiko vienetams. 
Rezultatas: aštuoni siuntiniai gali būti pristatyti per 10 laiko vienetų. Mikroautobusas perveža penkias mažas siuntas, kurių gabenimo trukmės lygios 2 laiko vienetams. Sunkvežimis perveža vieną mažą siuntą, kurios gabenimo trukmė lygi 4 laiko vienetams, ir dvi dideles siuntas, kurių gabenimo trukmės lygios 3 laiko vienetams.